label_title: EM i fotball 1968
label_desc: Europamesterskapet i fotball 1968 var det tredje europamesterskapet som ble arrangert, og det første som ble arrangert under navnet «Europamesterskap». Formatet ble noe endret fra de to foregående mesterskapene. Denne gangen foregikk kvalifiseringen i grupper, lik kvalifiseringen til VM. De åtte gruppevinnerne møttes deretter i kvartfinaler som ble spilt hjemme og borte, og sammenlagtvinnerne gikk til sluttspillet.